A pontírás története és egyéb érdekességek
2025-02-12 14:00 - 16:00 (Europe/Budapest) | Zuglói Civil Ház (1144 Budapest, Csertő park 12.), Kristály szoba
Szeretettel hívunk februári klubunkra, hogy újabb kellemes perceket tölthessünk el egymás társaságában némi harapnivaló és üdítő mellett. Témánk ezúttal Louis Braille, illetve az általa kifejlesztett pontírás, mely az azóta eltelt 200 évben több millió vak ember életét segítette világszerte, és messze a legismertebb a különféle tapintható írásrendszerek közül. Ebből az alkalomból igazán különleges vendéget köszönthetünk: Nemes-Nagy Tünde, a Szabolcs-Szatmár-Bereg Megyei Vakok és Gyengénlátók Egyesületének elnöke látogat el hozzánk, és mesél nekünk Braille-ről, a Braille-írás kapcsán szervezett eseményeikről, egyéb érdekességekről és izgalmas programokról. Tarts velünk te is!
A klubnap esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/880053707420836/

Az illőolajokból sosem elég
2025-02-13 14:00 - 16:00 | Csili Művelődési Központ (1201 Budapest Baross utca 55.) Vízvári terem
A tavaly novemberi klubnapunkon az illőolajokról, aromákról, és azok szervezetünkre gyakorolt jótékony hatásairól hallottunk Dóra Andrástól és Pesti Viktóriától.
Az előadás nagy sikerére való tekintettel közkívánatra ismételten meghívtam klubvendégeinket, hogy a témában ismereteinket tovább bővítsék, és lehetőségünk nyíljon kipróbálni további illőolaj mintákat a bőséges kínálatukból, melyre novemberben idő hiányában nem kerülhetett sor.
Az illatok erőteljes fiziológiai és érzelmi reakciókat válthatnak ki: egyesek energetizálnak, új erővel töltenek fel; míg mások megnyugtatnak és kiegyensúlyoznak. Az esszenciális olajok segítik a szervezetet a barátságtalan mikroorganizmusok elleni küzdelemben, megtisztítják a szerveket, mirigyeket és kiegyensúlyozzák a test funkcióit, emelik energetikai rezgését.
A klubnap időpontja: 2025. február 13. 14:00
Helyszín: Csili Művelődési Központ „B” épület (1201 Budapest Baross utca 55.)
Jelentkezni az alábbi elérhetőségeken keresztül lehet:
E-mail: pesterzsebet.szervezo@vgyke.com
Mobil: 06704310445
Várok Mindenkit szeretettel!

Februári klub: A humán szexualitás az evolúciós pszichológia tükrében 2.0
2025-02-17 15:00 - 16:30 | Napraforgó Család- és Gyermekjóléti Központ (1163 Budapest, Cziráki utca 22.) I. emelet klubterem
Januári klubnapunk sikerén felbuzdulva, továbbá a téma kimeríthetetlenségét megtapasztalva tagjaink kérésére a tudományos előadás folytatódik: a párválasztás kérdéseiről, humán-specifikus szexuális motivációinkról, a hűség és hűtlenség kérdéséről, és még megannyi felvetésről, amire legutóbb nem jutott elég időnk.
A tudományos jellegű beszélgetést ismét egyik klubvezetőnk, Kollárszky Bogi vezeti, aki – mint pszichológus és mint perinatális szaktanácsadó-jelölt – a témában igen érdekes ismeretanyagot halmozott fel.
Kérjük, amennyiben ismersz olyat, aki szívesen segítené önkéntesként klubjaink és programjaink lebonyolítását (főképp kísérésben), ajánlj neki minket!
Az esemény további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/1005518774961141/
Várunk szeretettel!

Az orvoslás története az őskortól a XIX. századig
2025-02-18 14:00 - 16:00 | 1013 Budapest. Apród u. 1-3
Látogass el velünk az Orvostörténeti Múzeumba, ahol múzeumpedagógiai foglalkozás keretében sok érdekességgel ismerkedhetsz meg.

Télűző klub Óbudán
2025-02-21 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Jócskán benne vagyunk a farsangi időszakban. De vajon tudunk mindent róla? Kiderül, ha eljön klubnapunkra, és meghallgatja Rátóti Krisztina előadását!

Munkácsy - Egy világsiker története
2025-02-21 11:00 - 13:00 | Szépművészeti Múzeum (1146 Budapest Dózsa György út 41.)
Szeretettel hívok Mindenkit februári klubprogramunkra, mely keretében ellátogatunk a Szépművészeti Múzeumba, ahol tárlatvezetéssel részt veszünk a Munkácsy Kiállításon.
„Munkácsy Mihály (1844–1900) születésének 180. és halálának 125. évfordulója alkalmából rendezett nagyszabású kiállításon több mint száz műalkotás, archív fotók, dokumentumok és kultusztárgyak segítenek még jobban megismerni az egyik leghíresebb magyar festő életét, sikereit és páratlanul gazdag életművét.
A jubileumi kiállítás fő célkitűzése Munkácsy művészi sikertörténetének feltérképezése, melynek során a jól ismert alkotásokat is új szempontok mentén, a fordulatos pályakép lencséjén keresztül mutatjuk be. A tárlat Munkácsy fő művei mellett kevésbé ismert, ritkán vagy még sosem látott festményeit is bemutatja: magángyűjteményekből és külföldről kölcsönzött rejtőzködő remekműveken keresztül világítja meg azokat a társadalom- és kultúrtörténeti tényezőket, illetve hatásokat, amelyek a művész 1870–1880-as években kibontakozó karrierjét befolyásolták, hozzájárultak hírnevéhez és a máig töretlen Munkácsy-kultusz kialakulásához.”
A program helyszíne: Szépművészeti Múzeum (1146 Budapest Dózsa György út 41.)
A program időpontja. 2025. február 21. 11:00
Találkozás 2025. február 21. 10:20-kor az 1-es metró (Kisföldalatti) Hősök tere megállójában a lépcső tetején, a Deák tér felől érkező oldalon.
FONTOS!!! A program a látássérültek és kísérőik számára ingyenes, de az MVGYOSZ igazolványát Mindenki hozza magával!
A programra regisztrálni kötelező!
Jelentkezési határidő: 2025. február 19. 12:00.
Jelentkezni az alábbi elérhetőségeken keresztül lehet:
E-mail: pesterzsebet.szervezo@vgyke.com
Mobil: 06704310445
A programon felvétel készül, mely megtekinthető lesz a Közösség Lámpásai – soroksári Látássérültek Klubja Facebook oldalon.
Várok Mindenkit szeretettel!

A józsefvárosi Lámpás közösség februári klubprogramja
2025-02-21 14:30 - 16:00 | Józsefvárosi Múzeum, József körút 70, Budapest, 1085, Hungary
Látogatás a Józsefvárosi Múzeumba

Rák Kati zenés születésnapi műsora-gitárkísérettel
2025-02-23 15:00 - 17:00 | Jókai Anna Szalon Budapest Iskola utca 28. 1011
Rák Kati színművésznő kedvenc kortárs és klasszikus magyar költők verseiből összeállított válogatását hallgathatjuk meg Bernáth Ferenc gitárművész játékának kíséretében. Belépődíj tagjainknak és kísérőknek 1000.-Ft/fő

Látogatás a Dohány utcai Zsinagógában
2025-02-24 12:00 - 12:45 | Dohány utcai Zsinagóga (1075 Budapest Dohány utca 2-4.)
1945. februárjában szabadult fel Budapest és vele együtt a zsidó gettó a német megszállás alól. Az esemény 80 éves évfordulója tiszteletére tárlatvezetéssel egybekötött látogatást szervezünk a Dohány utcai Zsinagógába és a mellette lévő Raul Wallenberg Emlékparkba.

Látogatás a Magyar Mezőgazdasági Múzeum vadászattal és erdőgazdálkodással kapcsolatos kiállítására
2025-02-26 10:00 - 12:00 | Magyar Mezőgazdasági Múzeum (Városliget Vajrda Hunyad Vára)
Tárlatvezetés során megismerkedünk a vadászat és az erdőgazdálkodás történetével.

Februári klubnap - Farsangoljunk
2025-02-26 15:00 - 17:00 | Kondor Béla Közösségi Ház – 1181, Kondor Béla sétány 8., Budapest, 1181
A farsangi időszak vége felé közeledve nálunk sem maradhat el a télbúcsúztató, vidám mulatság. Játékkal, fánkkal és tánccal köszönünk el a téltől és fogadjuk a tavasz közeledtét. Ha van kedved érkezz jelmezben, mely nem marad jutalom nélkül.

Látogatás a BKV Földalatti Vasúti Múzeumban
2025-02-27 15:00 - 16:30 | A Deák Ferenc téri metróállomás Károly körút felöli oldalán, a felszín alatti aluljáróból nyíló múzeum
Megtekintjük a BKV üzemeltetésében működő Deák téri Földalatti Vasúti Múzeumot tárlatvezetéssel. Találkozó február 27-én csütörtökön 14:30-kor a három metróvonal kivezető folyosóinak közös kijáratánál, az állomás középső csarnokában a Princess pékség előtt.

Budavár Lámpás Klub – február Érdekességek a vízről
2025-02-27 16:00 - 17:00 | https://www.facebook.com/61556165250075/videos/860518786139947
Kedves klubtagok, Tisztelt Érdeklődők!
Ebben a hónapban az online klubunkon, a víz szerepéről, fontosságáról esik majd
szó. Megtudhatjuk miért lényeges az elegendő vízivás. A víz szerepéről hallhatunk,
hogy szervezetünkben milyen hatásokat fejthet ki még a fizikain túl.
Hallgassátok szeretettel!
A klub 2025.02. 27. 28. 16 órától lesz megtekinthető a:
https://www.facebook.com/61556165250075/videos/860518786139947
facebook oldalon.
Várom észrevételeket és kéréseket a kerületi programokkal kapcsolatban.
Pataky Andrea
Közösségi civilszervező
Elérhetőségek:
Mobil: +36 304989094
E-mail:budavar.szervezo@vgyke.com

februári Lámpás klub Józsefvárosban
2025-02-28 16:00 - 18:00 | Kesztyűgyár Közösségi Ház, Mátyás tér 15, Budapest, 1084
Farsang a józsefvárosi klubon

Tavaszvárás a kertben
2025-03-03 14:00 - 16:30 | Rákoshegyi Közösségi Ház Kép u. 7-9
Ha van kis kerted és szeretnél tippeket, trükköket és praktikákat hallani, akkor hallgasd meg vendégünket Tukacs Ottót, a rákoshegyi Kertbarátok előadóját!

Újpesti Lámpás Klub klubnap
2025-03-05 10:00 - 14:00 | Madame Tussauds Budapest 1051. Budapest, Dorottya utca 6.
Meghívott vendégünk Varga Brigitta rendőr főtörzszászlós, aki klubjainkom már megszokott vendég. Negyedévente látogat el hozzánk és tájékoztatást ad az aktuális veszélyekről a hétköznapokban. Tagjaink kérdéseikkel bizalommal fordulhatnak hozzá. A klub második felében a közelgő nőnapról beszélgetünk.

Klubnap-népdalok a klubnapon
2025-03-07 14:00 - 16:00 | Ferencvárosi Művelődési Központ-FMK Budapest Haller u. 27 1093
Bartolf Zsuzsanna és Horváth Attila közreműködésével népdalok közös éneklés.

Márciusi klubprogram - Kult18 klasszikus koncertsorozat 2. előadás
2025-03-07 18:00 - 20:00 | XVIII. kerületi Házasságkötő terem, Városház u. 16., Budapest, 1181
A tavalyi év óriási sikerére való tekintettel folytatódik a Kult18 Klasszikus előadássorozat. A tavaszi évad második koncertjének előadói: Draskóczy Zoltán gitárművész és Draskóczy-Makó Rita fuvolaművész lesznek.
Jegyek korlátozott számban állnak rendelkezésre. Részvételi szándékodat kérlek, jelezd mihamarabb a lenti elérhetőségek valamelyikén, legkésőbb 2025. február 26. szerda 12:00 óráig.

Márciusi klubprogram - Kamarás Iván nőnapra: „A csókkirály” koncert
2025-03-08 14:30 - 16:00 | Kondor Béla Közösségi Ház, Kondor Béla sétány. 8., Budapest, 1181
„Kamarás Iván neve fogalom a magyar színházi világban. Számos zenés darab főszereplőjeként, tévéműsorok népszerű arcaként, és a közönség egyik kedvenc sármőreként most egy új oldalát mutatja meg. A CSÓKKIRÁLY című koncert nem csupán egy fellépés: ez egy zenei utazás, ahol minden dalhoz egy emlék, minden dallamhoz egy érzés társul.”
Jegyek korlátozott számban állnak rendelkezésre. Részvételi szándékodat kérlek, jelezd mihamarabb a lenti elérhetőségek valamelyikén, legkésőbb 2025. február 28. péntek 12:00 óráig.

Olasz szalmakalap-A Nemzeti Színház előadása
2025-03-08 19:00 - 22:00 | Nemzeti Színház Budapest Bajor Gizi park 1. 1095
Mi történik ha egy ló megéhezik, és megeszik egy szalmakalapot? Elárulom! Hatalmas botrány! Aki velünk tart jól szórakozhat a vígjátékon.

A Kőbányai Szent László Templom történetéről a Kőbányai klubon
2025-03-10 15:00 - 17:00
A jelenlévők előadást hallhatnak Verbai Lajostól, a Kőbányai Helytörténeti Gyűjtemény vezetőjétől a helyi Szent László templom történetéről.

Barangolás az ásványok világában
2025-03-12 14:00 - 16:00 | Zuglói Civil Ház (1144 Budapest, Csertő park 12.), Kristály szoba
Szeretettel hívunk márciusi klubunkra, melyen ezúttal az ásványok birodalmába kalandozunk. Vendégünk Váradi Ágnes ásványékszer-készítő az ásványok keletkezéséről és a hozzájuk kapcsolódó hiedelmekről mesél

Finta Lajos atya ismét a pesterzsébeti lámpás klubon
2025-03-13 14:00 - 16:30 | Csili Művelődési Központ (1201 Budapest Baross utca 55.) Vízvári terem
Márciusi klubnapunkon közkívánatra ismét vendégünk lesz Finta Lajos római katolikus pap, aki közel húsz évig misszionáriusi szolgálatot teljesített dél-Amerikában, az amazóniai őserdő indián közösségeiben.
Tavaly már sokat hallhattunk az atya kint töltött éveiről, – távol a civilizációtól milyen nehézségekbe ütközött – de a két óra csak arra volt elég, hogy a közel két évtized alatt összegyűlt élményeiről érintőlegesen beszéljen.
A tagokat olyan mélyen érintette az előadás, hogy azt követően többektől elhangzott, hogy órákig hallgatnák még az atya mondandóját, de sajnos ez idő hiányában nem volt lehetséges.
Viszont a márciusi klubnapon alkalom nyílik Lajos atya beszámolójában jobban elmélyülni, melyet a tavalyihoz hasonlóan fotókkal illusztrálva ad elő.
A klubnap ingyenes, de regisztrációhoz kötött a terem korlátozott befogadó képessége miatt.
Jelentkezés határideje: 2025. március 10. 12:00
Jelentkezni az alábbi elérhetőségeken keresztül lehet:
E-mail: pesterzsebet.szervezo@vgyke.com
Mobil: 06704310445
Várok Mindenkit szeretettel!

Látássérültek a sport világában
2025-03-17 15:00 - 16:30 | Napraforgó Család- és Gyermekjóléti Központ (1163 Budapest, Cziráki utca 22.) I. emelet klubterem
Látássérültként milyen sportolási lehetőségeink vannak? Hány sportágat űzhetünk akadálymentes módon? Magyarországon hol és hogyan van módunk látássérültként sportolni?

Újpesti Lámpás Klub klubprogram
2025-03-18 10:00 - 14:00 | Madame Tussauds Budapest 1051. Budapest, Dorottya utca 6.
Az Újpesti Lámpás Klub tagjai egy igazán különleges helyre látogatnak el, a 2023-ban megnyílt Budapesti Madame Tussauds panoptikumba, ahol 54 magyar és nemzetközi élethű világsztárral találkozhatnak testközelben. A kiállításon a figurák és a csodálatos díszletek mellett rengeteg élmény, interaktivitás, hang- és fényjáték, lenyűgöző audiovizuális tartalom, szelfipont és számos egyéb izgalmas meglepetés garantálja az emlékezetes szórakozást.

A mesterséges intelligenciáról Erzsébetvárosban
2025-03-20 14:00 - 16:00 | 1077 Budapest, Nagydiófa utca 34. (KlauDió Civil Központ)
A mesterséges intelligencia térhódításáról beszélgetünk.

Tavaszi kötetlen beszélgetés a Békásmegyeri Lámpás Klubban
2025-03-21 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Erre az alkalomra nem hívtunk külön vendéget – azonban hívunk minden, beszélgetni szerető embert, ismerőst, jóbarátot. Ötletelünk, beszélgetünk az év eddigi közös programjairól, élményeiről, és megbeszéljük, hogy milyen közös programokat valósítsunk meg tavasszal és nyáron.

A józsefvárosi Lámpás közösség márciusi klubprogramja
2025-03-21 17:00 - 18:00 | Budapest Retro Múzeum, Október 6. utca 4., Budapest, 1051
Látogatás a budapesti Retro Múzeumba

Töltsd fel a lelked nevetéssel
2025-03-21 20:30 - 23:00 | Csili Művelődési Központ “A” épület (1201 Budapest Nagy Győri István 4-6.9
Kedves Tagok és Kísérők!
Szeretettel hívok Mindenkit márciusi programunkra, melynek a Csili Művelődési Központ ad otthont.
Ezúttal előkészíthetjük nevetőizmainkat, ugyanis Hadházi László – Kutyák című előadásán vehetünk részt.
Jegyek ára: 4.300 Ft/fő.
A jegyek korlátozott számban állnak rendelkezésre, ezért csak a jelentkezés sorrendjét tudom figyelembe venni.
Fontos!!! Az MVGYOSZ igazolványát Mindenki hozza magával!
A program helyszíne: Csili Művelődési Központ „A” épület (1201 Budapest Nagy Győri István u. 4-6.
A program időpontja. 2025. március 21. 20:30
Találkozás 2025. március 21. 19:30-19:45 között a Csili Művelődési Központ „A” épületének főbejáratánál az aulában.
A programra regisztrálni kötelező!
Jelentkezni az alábbi elérhetőségeken keresztül lehet:
E-mail: pesterzsebet.szervezo@vgyke.com
Mobil: 06704310445
A programon felvétel készül, mely megtekinthető lesz a Közösség Lámpásai – soroksári Látássérültek Klubja Facebook oldalon.
Várok Mindenkit szeretettel!
Dudiknè Rácz Andrea
VGYKE XX. kerületi Közösségi Civilszervező

Mártczius 15 – Hangszínház 2025. március 22.
2025-03-22 15:00 - 17:00 | Jókai Anna Szalon Budapest Iskola u. 28. 1011
Négy szereplő meséli el az 1848-49-es forradalom és szabadságharc történetét.
Más, mint a szokásos március 15-i emlékezések. Egy pápai katolikus káplán
emlékezik vissza, hogyan is látta a függetlenség rövid másfél évét a kisvárosban
(Pápán), ahol katolikusok és reformátusok, császárpártiak és a forradalomért
lelkesedők formálták a mindennapokat. A káplán eleinte próbálja megőrizni
pártatlanságát, de az események elragadják. 1848. tavasz.
Veszprém megye, Pápa, a káplán nappalija. Rendszeres sakkpartik a városi jegyző
és a káplán között, Aranka, a káplán unokahúga a kibic. Pletykák a mozgolódó
Európáról. Országgyűlési tudósítások hitelesen. Kisvárosi rendbontások, amiket
református kollégium diákjai követnek el. Aztán egyik napról a másikra föltámad a
tenger. A káplánt meglepi a forradalom, ellenérzései támadnak az erőszak, a
felfordulás miatt. Barátja, a jegyző, az ellentéte. Radikális, hazafias, forradalmár.
Ahogy világossá válnak a szembenálló felek törekvései, a káplán egyre inkább a
forradalom mellé áll. Pápán hol a császár, hol a forradalom az úr. Telnek a hetek.
Plosszer az események hatására a népfelkelők tábori káplánja, lelkesen politizáló
hazafi lesz. Az ő szemével követjük a szabadságharc eseményeit egészen a
bukásig. Zenei válogatás: Liszt és Chopen műveiből.
Szereplők: R. Kárpáti Péter, Bodor Géza, Végh Judit, Rák Kati
Rendezte: Rák KatiTagjainknak kedvezményes jegy: 1500 Ft/fő
Helyszín: Jókai Anna Szalon Budapest Iskola u. 28. 1011
Időpont: 15:00 óra. Találkozás 14:30 és 14:45 között a Szalon előterében.Telefonszám: 06301866321
Email: ferencvaros.szervezo@vgyke.com
Szalainé Tündi közösségi civilszervező
s.k.
